107 



Kysten Nord for Rønne fra Nebbe Odde forbi Hvidodde. 



Paa Kysten fra Rønne mod N kommer der ingen Lias Lag til Syne 

 før ved Nebbe Odde (tidligere ogsaa kaldt Galge Odde); her træder der 

 navnlig Jærnsten frem, og denne er vel ved sin større Modstandsevne 

 Aarsagen til Dannelsen af Odden paa dette Sted. Flere Steder paa 

 Stranden og i Nærheden af denne har man ved forskellige Lejligheder 

 truffet Ræt-Lias Dannelser, saa at man er berettiget til at antage, at 

 disse Dannelser opbygger Undergrunden i hele Strøget mellem Rønne 

 og Nebbe Odde. 



Lige S for Odden forekommer der Ler, Sand og Jærnlersten; 

 Jærnlerstenen er indlejret i Sandet og gaar til Siderne over i dette. 

 Hældningen er her 5 — 10° mod N 30° 0. Lagene findes i en meget 

 stejl Klint, og de ældre Dannelser dækkes af ca. 6 m løse Jordlag. 

 Lige S for Odden har Bølgeslaget gravet en lille Grotte ind i Ler- og 

 Sandlagene. N for Odden optræder der meget Sand saa vel som Ler 

 og Jærnlersten. Hældningen er her lidt større og kan endog gaa op 

 til 30°. Inde i Bugten ca. 200 m fra Oddens Spids er der en Ler- 

 grav, hvori man til Tider har gravet graat Ler; Lagstillingen her er 

 omtrent den samme som ved Nebbe Odde. I Jærnlersten ved Nebbe, 

 en haard, brun Stenart, som lader sig kløve meget uregelmæssigt, har 

 man allerede for lang Tid siden fundet Planteforsteninger, navnlig 

 Bregneblade og Frugter eller Frø, som man henførte til Cykadéerne 

 og kaldte Carpolithus sp. I Lerlagene N for Nebbe er der fundet en 

 temmelig rig Flora, der dog ikke endnu er bearbejdet; ifølge velvillig 

 Meddelelse af Mag. C. T. Bartholin indeholder Floraen ved Nebbe 

 hovedsagelig rætiske Former med enkelte Former fra Ooliten. 



Fra Nebbe Odde fortsætter Kysten sig med en tydelig Skrænt 

 med en Højde af godt 10 m mod N; Forstranden er meget smal lige 

 til Hvidodde, hvor den naar en betydeligere Brede. I Strandskrænten 

 S for Hvidodde kommer Lias Lag til Syne paa en Strækning af ca. 

 250 m mellem Sømærkerne for Telegraf kablet og Sydgrænsen af Rønne 

 Nordskov. Her fandtes Lag af grønliggraa og rødligbrun, jærnholdig 

 Sandsten; hyppig er den konglomeratisk, — dens Farve er da rød 

 eller brun — , med store Kvartskorn af Størrelse som en Ært til en 

 lille Hasselnød. Forsteningerne, der findes her, er meget daarligt be- 

 varede Muslinger, der enten er Stenkærner eller ogsaa har Skallen 

 omdannet til hvidt Kalkmel. Faunaen er ikke særlig rig; den tilhører 

 sikkert Mellemste Lias, men det er ikke muligt endnu at udtale noget 

 bestemt om dens Forhold til Myoconcha Bænken ved Stampen. Ifølge 

 velvillig Meddelelse fra Læge C. Malling indeholder den grove Sand- 

 sten ved Hvidodde omtrent Halvdelen af Myoconcha Bænkens Fauna, 

 og desuden to Arter, der savnes i denne. I al Almindelighed maa 



